Kristinn Viðar Pálsson er fæddur 4. nóvember 1938 . Eyjamenn þekkja ef til vill betur til hans undir nafninu Kiddi á heflinum en það er hann kallaður vegna þess að aðalstarf hans frá upphafi var malarnám og grjótmulningur . Malarnám skilur eftir sig sár en þau hefur Kiddi viljað græða á einhvern hátt og hans aðferð við það er að útbúa grjótskúlptúra og efnið sækir hann í nágrennið . Árið 1952 byrjaði Kiddi í malarnáminu inn í Herjólfsdal . Fyrsta verkefnið var að mala grjót í hús Útvegsbankans við Kirkjuveg , sem var verið að byggja í Eyjum . Auk þess að mala grjót var hann á veghefli bæjarins og við hann er Kiddi kenndur . Á yngri árum var Kiddi í myndlistarskóla hjá Páli Steingrímssyni . Árið 1995 byrjaði Kiddi að reisa grjótskúlptúra . Þekktastur þeirra er líklega hin 4 metra háa Auróra , sem horfir til hafs á brúninni vestan við Viðlagafjöru á Nýja hrauninu . Auróra eftir Kristinn Viðar Pálsson Ómar Garðarsson , Morgunblaðið 18. maí 2006 .